Ndzhaka, Ndhawu ya vuhlayiselo bya mfuwo wa Rixaka na nongonoko wa Mintirho ya Rixaka ya Layiburari i vuhlayiselo bya leswi nga khumbhiwaka, leswi nga ka swi nga khumbhiwi, matimu na ndzhaka ya vutlharhi laha tikweni. Ku fambisa ndzawulo leyi hambaneke, nongonoko wu lava ku tlakusa mavandla ya ndzhaka laya nga kona, ku tumbuluxa mavandla yantshwa ya ndzhaka no vona leswaku ntirho wo hlengeleta no hlayisa matimu ya tiko na ndzhaka leyi kandziyisiweke. Swa nkoka eka nongonoko lowu swi katsa ku vuyisiwa ka masalela ya Sarah Bartmann endzhaku ka minkanerisano yo leha, ku tsundzuxiwa ka nyimpi ya mabunu (Anglo-Boer South African War) na ku ya mahlweni no hluvukisa pfhumba ra Freedom Park. Vahlayisi, hi ku landza migingiriko yo hambana leyi fikelelaka vaaki, va vone ku laveka ko fikelela rifuwo ra ndzhaka leyi hlayisiweke ku kula hi ndlela yo hlamarisa. Vahlayisi va tlhele va ya mahlweni no hundzuluxa vundzeni bya vuhlayiseri bya ndzhaka hi ku seketela no kondletela switirhisiwa swa matimu laya ku vulavuriwaka hi wona, yo ka ya nga hlayisiwanga helo laha tikweni. Ku nyikiwa swiboho swintshwa ro sungula hi 2002/2003 a ku ri mhaka ya nkoka eka Vahlayisi, ku fana na leswi va ngheniseke xandla eka pfhumba ro vuyisela Matsalwa ya Timbuktu ku suka eMali. Xiyenge xintshwa xa ntirho eka Ndzawulo ya Vutshila na Mfuwo i xo hlengeleta mahungu, leyi rhurhisiweke ku suka eka ndzawulo ya Sayense na Thekinoloji. Mafambiselo lamanene ya swilo swa nkoka leswi hlayisiweke hi layiburari ya rixaka ya voniwa leswaku ya famba kahle hi huvo leyi kondleteriweke leyi lawulaka ntirho wa tilayiburari ta rixaka?